Univerzitet Kalifornije (Berkeley)
Univerzitet Kalifornije u Berkleyu je javni, istraživački univerzitet sa sjedištem u gradu Berkeleyu, u američkoj saveznoj državi Kalifornija. Vodeći je kampus sistema Univerziteta u Kaliforniji, odnosno članica jednog od tri javna univerziteta koja djeluju u državi Kalifornija. Prema U.S. News-u i ARWU-u, Univerzitet Kalifornije u Berkleyu je najselektivniji i najbolje rangirani univerzitet u svijetu za osnovne dodiplomske studije. Osim svog akademskog prestiža, univerzitet je poznat i po proizvodnji velikog broja preduzetnika. Osnovan je 1868. godine kao rezultat spajanja privatnog Kalifornijskog koledža, Poljoprivrednog, Mašinskog i Fakulteta za rudarstvo. Jedan je od univerziteta koji upravlja nad 3 državne laboratorije za energiju uključujući Nacionalnu laboratoriju Los Alamos, Nacionalnu laboratoriju Lawrence Livermore i Nacionalnu laboratoriju Lawrence Berkley. 72 dobitnika Nobelove nagrade su na neki način povezani sa ovim univerzitetom, kao predavači, istraživači ili diplomci. Osim toga tu su i 9 dobitnika Wolfove nagrada, 7 Fieldsove medalje, 18 Turingove nagrade, 11 Pulitzerove nagrade. Do danas su naučnici sa ovog univerziteta otkrili 6 hemijskih elemenata (kalifornij, siborgij, berkelij, ajnštajnij, fermij, lorensij). Zajedno s istraživačima s Berkeley laboratorije, istraživači sa Berkeleya su otkrili ukupno 16 hemijskih elemenata, što je više nego bilo koji drugi univerzitet u svijetu. Univerzitet u Berkeleyu je jedan od osnivača Asocijacije američkih univerziteta sa još uvijek visokim stepenom istraživačke djelatnosti koja iznosi 730.700.000 $ uloženih u istraživanje i razvoj u fiskalnoj godini koja završava sa 30. junom 2014. godine.